Radislav Krstić

Radislav Krstić (serbisk: Рaдиcлaв Крстић; født 1948) er en tidligere general i den bosniskserbiske hæren Vojska Republike Srpske (VRS), og tilhører den serbiske befolkningen i Bosnia.

Han ble i 2001 dømt til 46 års fengsel for folkemord, forfølgelse, inhuman behandling og terrorisering av sivil befolkning, etnisk rensning av bosnjaker og mord av Det internasjonale krigsforbrytertribunalet for det tidligere Jugoslavia (heretter omtalt som Tribunalet).«Based upon the facts and the legal findings as determined by the Trial Chamber and for the foregoing reasons, the Trial Chamber: FINDS Radislav Krstic GUILTY of: Genocide; Persecution for murders, cruel and inhumane treatment, terrorising the civilian population, forcible transfer and destruction of personal property of Bosnian Muslim civilians; Murder as a violation of the Laws and Customs of War». Han var den første personen som ble dømt for folkemord av Tribunalet. I 2024 erkjente han å ha medvirket til folkemordet i Srebrenica. Erklæringen kom i et brev til FNs organ for oppfølging av saker fra tribunalet (etter at tribunalet ble avviklet) blant annet for å vurdere løslatelse av dømte.

Radislav Krstić ble født i den lille landsbyen Nedjeljište i kommunen Vlasenica som ligger omtrent 40 km vest for Srebrenica. Der gikk han på barneskole før han begynte på ungdomsskole i Han Pijesak der han også fullførte sin videreutdanning. I 1968 begynte han på militæruniversitetet i Beograd. Han avla eksamen i 1972 og ble offiser i Den jugoslaviske folkehæren. Etter at Bosnia-Hercegovina erklærte uavhengighet flyttet han tilbake til Bosnia, og ble offiser i de etniske serbernes hær der, VRS, og tok aktiv del i krigene på Balkan på 1990-tallet.

 Referanser 

Kategori:Personer fra regionen Vlasenica
Kategori:Bosniere
Kategori:Personer fra jugoslaviakrigene
Kategori:Personer dømt for forbrytelser mot menneskeheten
Kategori:Personer dømt for folkemord